### Beslutning

Solvej Jensen, Andrea Skov, Laus Kristoffersen, Ragna Laursen og Yda Jørgensen kunne tiltræde indstillingen i overensstemmelse med Magistratens anbefaling.

 Silas Lind tog forbehold med henblik på en nærmere drøftelse i byrådsgruppen.

 Ursula Steffensen var forhindret i at deltage i udvalgets behandling af sagen.

Ansøgning om at påbygge 2 etager på ejendommen [adresse] 6-8, [adresse]

### Resumé

Der er søgt om tilladelse til at udvide ejendommen på [adresse] fra 3 etager til 5 etager. Ejendommen anvendes til hotel og ligger på adresserne [adresse] og [adresse] 6-8.

 En partshøring har resulteret i en række indsigelser. I indsigelserne peges især på værdiforringelse, indbliksgener og skyggegener.

 Projektet er i overensstemmelse med kommuneplanens bestemmelser om anvendelse og etageantal, men fraviger bestemmelsen om maksimal bebyggelsesprocent.

 Teknik og Miljø vurderer, at projektets indvirkning på omgivelserne ikke går ud over, hvad der må forventes i området.

### Indstilling

At Byrådet godkender det ansøgte projekt og bemyndiger Teknik og Miljø til at meddele de fornødne tilladelser.

### Sagens forløb

08-08-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 13-08-2018 Magistraten
Fremsendes til [adresse] med bemærkning, at Magistraten i mødet den 13. august 2018 anbefaler, at byrådet tiltræder Magistratsafdelingen for Teknik og Miljøs indstilling af 20. juni 2018.

 Rådmand Katcha Jessen og Aksel Christensen tog forbehold.
 22-08-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 22. august 2018.
 29-08-2018 Teknisk Udvalg
Solvej Jensen, Andrea Skov, Laus Kristoffersen, Ragna Laursen og Yda Jørgensen kunne tiltræde indstillingen i overensstemmelse med Magistratens anbefaling.

 Silas Lind tog forbehold med henblik på en nærmere drøftelse i byrådsgruppen.

 Ursula Steffensen var forhindret i at deltage i udvalgets behandling af sagen.